সরকারের উচিত হবে বায়োমেট্রিক পদ্ধতির এ প্রক্রিয়া বাতিল করে নিজ উদ্যোগে তা পুনরায় শুরু করা। কারণ এটি রাষ্ট্রীয় সম্পদ এবং রাষ্ট্রকেই তা সংরক্ষণ ও রক্ষা করতে হবে। ফাঁস হওয়ার ন্যূনতম শঙ্কা যেখানে রয়েছে, সেখানে কোনোভাবেই এ কাজ করতে দেয়া উচিত নয়। আমরা এটাও মনে করি, শুধু সিম নয়, মোবাইল সেট রেজিস্ট্রেশনের ব্যবস্থা করা উচিত। কারণ একটি সিম যত সহজে নষ্ট বা ফেলে দেয়া যায়, একটি সেট তত সহজে ফেলে দেয়া যায় না। এতে অপরাধীর অবস্থান জানাসহ তাকে গ্রেফতার করার কাজটিও সহজ হবে। বড় ধরনের জটিলতা সৃষ্টির আগেই বিষয়টি নিয়ে আরো গভীরভাবে সংশ্লিষ্টদের ভেবে দেখা জরুরি।